CELEX: 32015D2008
Language: et
Date: 2015-11-10 00:00:00
Title: Nõukogu otsus (ÜVJP) 2015/2008, 10. november 2015, millega muudetakse nõukogu otsust 2010/452/ÜVJP Euroopa Liidu vaatlusmissiooni kohta Gruusias (EUMM Georgia)

11.11.2015   
            
            
               ET
            
            
               Euroopa Liidu Teataja
            
            
               L 294/69
            
         NÕUKOGU OTSUS (ÜVJP) 2015/2008,
   10. november 2015,
   millega muudetakse nõukogu otsust 2010/452/ÜVJP Euroopa Liidu vaatlusmissiooni kohta Gruusias (EUMM Georgia)
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 28, artikli 42 lõiget 4 ja artikli 43 lõiget 2,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 12. augustil 2010 vastu otsuse 2010/452/ÜVJP, (1) millega pikendati nõukogu ühismeetmega 2008/736/ÜVJP (2) loodud Euroopa Liidu vaatlusmissiooni Gruusias („EUMM Georgia” või „missioon”).
            
         
               (2)
            
            
               Nõukogu võttis 16. detsembril 2014 vastu otsuse 2014/915/ÜVJP, (3) millega muudetakse otsust 2010/452/ÜVJP, millega pikendatakse missiooni kehtivust kuni 14. detsembrini 2016, ning nägi ette lähtesumma kuni 14. detsembrini 2015.
            
         
               (3)
            
            
               Tuleks ette näha uus lähtesumma, mis kataks ajavahemiku 15. detsembrist 2015 kuni 14. detsembrini 2016.
            
         
               (4)
            
            
               Otsust 2010/452/ÜVJP tuleks seetõttu vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2010/452/ÜVJP muudetakse järgmiselt.
   
               1)
            
            
               Artikli 14 lõikele 1 lisatakse järgmine lõik:
               „Missiooni tegevusega seonduvate kulutuste katmiseks ette nähtud lähtesumma ajavahemikul 15. detsember 2015 kuni 14. detsember 2016 on 17 640 000 eurot.”
            
         
               2)
            
            
               Artikli 14 lõiked 2 ja 3 asendatakse järgmistega:
               „2.   Kõiki kulutusi hallatakse vastavalt liidu üldeelarve suhtes kohaldatavatele eeskirjadele ja menetlustele. EUMM Georgia korraldatavates hankemenetlustes võivad piiranguteta osaleda kõik füüsilised ja juriidilised isikud. Lisaks ei kohaldata EUMM Georgia ostetavate kaupade suhtes päritolureegleid.”
            
         Artikkel 2
   Käesolev otsus jõustub selle vastuvõtmise kuupäeval.
   Seda kohaldatakse alates 15. detsembrist 2015.
   
      Brüssel, 10. november 2015
      
         
            Nõukogu nimel
         
         
            eesistuja
         
         P. GRAMEGNA
      
   
   
      (1)  Nõukogu 12. augusti 2010. aasta otsus 2010/452/ÜVJP Euroopa Liidu järelevalvemissiooni kohta Gruusias (EUMM Georgia) (ELT L 213, 13.8.2010, lk 43).
   
      (2)  Nõukogu 15. septembri 2008. aasta ühismeede 2008/736/ÜVJP Euroopa Liidu järelevalvemissiooni kohta Gruusias, EUMM Georgia (ELT L 248, 17.9.2008, lk 26).
   
      (3)  Nõukogu 16. detsembri 2014. aasta otsus 2014/915/ÜVJP, millega muudetakse otsust 2010/452/ÜVJP Euroopa Liidu vaatlusmissiooni kohta Gruusias (EUMM Georgia) (ELT L 360, 17.12.2014, lk 56).